OpenLLM-France/wikimedia huggingface dataset:
# Chillicothe (Ohio)

Chillicothe és una població dels Estats Units a l'estat d'Ohio. Segons el cens del 2008 tenia 22.296 habitants.

## Demografia

Segons el cens del 2000, Chillicothe tenia 21.796 habitants, 9.481 habitatges, i 5.754 famílies. La densitat de població era de 882,1 habitants per km².
Dels 9.481 habitatges en un 25,8% hi vivien nens de menys de 18 anys, en un 43,5% hi vivien parelles casades, en un 13,3% dones solteres, i en un 39,3% no eren unitats familiars. En el 34,3% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,2% tenia menys de 18 anys, un 8,4% entre 18 i 24, un 27,1% entre 25 i 44, un 24,1% de 45 a 60 i un 18,2% 65 anys o més.
L'edat mediana era de 40 anys. Per cada 100 dones de 18 o més anys hi havia 83,3 homes.
La renda mediana per habitatge era de 33.991 $ i la renda mediana per família de 42.477 $. Els homes tenien una renda mediana de 35.199 $ mentre que les dones 25.010 $. La renda per capita de la població era de 19.101 $. Aproximadament el 9,3% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chillicothe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Chillicothe». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Eva a las diez

Eva a las diez va ser un programa de televisió d'Espanya emès per La 1 de TVE l'any 1977, dirigit per Fernando García de la Vega.

## Argument

Cinc episodis sense connexió argumental entre si i amb repartiment d'intèrprets diferents. Es tractava d'un espai de varietats en el qual, amb seguint un mínim fil argumental, es donava motiu al lluïment d'una estrella femenina a través de successius números musicals en els quals cantava i ballava. Tots els personatges protagonistes es deien Eva simbolitzant a la primera dona, incitadora al pecat.

## Història

Emès en plena expansió del gènere cinematogràfic conegut com destape, va pretendre ser-ne una adaptació a la pantalla petita, si bé molt més pudorosa, sense mostrar nus integrals. Per contra es pretenia insinuar sensualitat a través de les protagonistes abillades amb estrets vestits provocatius i coreografies eròtiques. El programa no va comptar amb el favor ni de crítica ni de públic i tan sols es van emetre cinc programes.

## Llista d'episodis

| # | Títol | Elenc | Data d'emissió |
| 1 | "La estrella" | Nadiuska | 11 d'abril de 1977 |
| 2 | "La azafata" | María José Cantudo | 2 de maig de 1977 |
| 3 | "La investigadora privada" | Ágata Lys, Pepe Rubio, Alfonso del Real, Lili Murati, Jesús Aristu. | 16 de maig de 1977 |
| Una atractiva detectiva ha de resoldre un misteriós cas de desaparación d'un cavaller, que li encarrega la seva atribolada esposa. ||||
| 4 | "La periodista" | Victoria Vera | 6 de juny de 1977 |
| 5 | "La millonaria" | María Silva | 18 de juliol de 1977 |
| Una exuberant dama acaba d'enviduar d'un ancià milionari. A partir d'aquest moment se succeeixen una sèrie d'aventures que canviaran la seva vida. ||||

## Referències

* ↑ «El realizador y director Fernando García de la Vega, Premio Toda una Vida 2014 de la Academia de Televisión». La Voz de Galicia, 09-06-2015.
* ↑ «Nadiuska». Carlos Marimón, La Vanguardia, 10-04-1977.
* ↑ «"Especial" García de la Vega». El País, 28-12-1978.
* ↑ «Capítol acceptable». Carlos Marimón, La Vanguardia, 18-05-1977.

## Enllaços externs

* Informació i imatges sobre el programa
# Volando bajo

Volando bajo és una pel·lícula mexicana de comèdia del 2014 escrita i dirigida per Beto Gómez.

## Argument

Chuyin Venegas i Cornelio Barraza van ser les principals estrelles de la música i el cinema popular dels anys 80 i 90. Després de dècades d'èxit com a "Los Jilgueros de Rosarito", van seguir el seu camí per separat; però la seva història estava lluny d’acabar.

## Repartiment

* Gerardo Taracena - Chuyin Venegas
* Ludwika Paleta - Toribia Venegas
* Sandra Echeverría - Sara Medrano
* Ana Brenda Contreras - Mariana Arredondo
* Rodrigo Oviedo - Cornelio Barraza
* Rafael Inclán - Lucho Venegas Reyes
* Randy Vasquez - Lorenzo Scarfioti
* Livia Brito - Ana Bertha Miranda
* María Elisa Camargo - Natalie Johnson
* Isabella Camil - Ingrid Larsson
* Altair Jarabo - Abigail Restrepo-Mares
* Ingrid Martz - Eva Inés Casanova
* Javier López - Bruno Sánchez Félix
* Dan Rovzar - Gaston Silvestre
* Malillany Marín - Estrellita Martinez
* Nora Parra - Sor Maria
* Johanna Murillo - Debbie Parker
* Amanda Rosa - Wanda Dos Santos
* Roberto Espejo - Lissandro Beltrani
* Wendy Braga - Yolanda Del Mar
* Pascual Reyes
* Felipe Garcia Naranjo - Tony
* Genia Santini - TV show host
* Lorenza Aldrete - Muñeca Perez Robles
* Héctor Gutiérrez - Cornelio Niño
* Brian Hatch - Priest
* Jacinto Marina - Fefugio Miranda

## Nominacions

A les 44a edició de les Diosas de Plata fou nominada a la millor coactuació femenina (Ludwika Paleta), al millor actor de quadre masculí (Rafael Inclán), a la millor actriu de quadre femenina (Ana Brenda Contreras) a la millor fotografia i a la millor cançó.

## Referències

* ↑ http://mspfilm.org/films-and-events/flying-low/?f=3254
* ↑ La crítica Volando Bajo
* ↑ Volando bajo, una película hecha en la frontera norte
* ↑ «'Volando bajo' revela sus placeres ocultos». Arxivat de l'original el 2016-03-03. [Consulta: 2 maig 2021].
* ↑ Volando bajo homenajea al cine y música de los 70s
* ↑ Revelan nominados de Las Diosas de Plata Arxivat 2015-04-09 a Wayback Machine., Crónica, 8 d'abril de 2015

## Enllaços externs

* Tràiler de la pel·lícula a YouTube
# Lluís Orduna i Echevarría

Lluís Orduna i Echevarría (1899 - Girona (Hospital) 1974) va ser un actor, empresari i director de teatre català.

## Trajectòria teatral
### Actor

* 1930, 25 setembre. Amb els personatges de El geni del mal i Mushol de l'obra La flor del lliri blau de Jordi Canigó. Estrenada al teatre Romea de Barcelona.
* 1930, 17 octubre. Amb el personatge de Tomeu de l'obra La veïna del terrat de Gastó A. Màntua. Estrenada per la companyia Maria Vila - Pius Daví al teatre Romea, de Barcelona.
* 1951, 7 de novembre. Amb el personatge de Manuel de l'obra El marit ve de visita de Xavier Regàs. Estrenada al teatre Romea de Barcelona.
* 1952. Amb el personatge de Ramon de Barberà de l'obra L'alcova vermella de Josep Maria de Sagarra.
* 1958. Amb el personatge de Don Albert de l'obra El pobre d'esperit i els altres de Josep Maria de Sagarra.

### Director

* 1951. El barret de cascavells de Luigi Pirandello amb traducció catalana de Josep Maria de Sagarra. Estrenada al teatre Romea de Barcelona.
* 1951, 7 de novembre. El marit ve de visita de Xavier Regàs. Estrenada al teatre Romea de Barcelona.
* 1952. L'alcova vermella de Josep Maria de Sagarra. Estrenada al teatre Romea de Barcelona, el 15 ded febrer de 1952.
* 1953. El capità Mascarella. Estrenada al teatre Victòria de Barcelona, el 24 de novembre de 1953
* 1957. Les maletes del Senyor Vernet de Claude Magnier. Estrenada al teatre Guimerà de Barcelona.
* 1958. El pobre d'esperit i els altres de Josep Maria de Sagarra. Estrenada al teatre Guimerà de Barcelona, el 16 d'abril de 1958.

## Referències

* 1 2 «ISNI 0000000043686891 Lluís Orduna (1899-1974)» (en anglès). [Consulta: 30 desembre 2018].
# Robert Franklin Gish

Robert Franklin Gish (Albuquerque, Nou Mèxic, 1940) és un escriptor cherokee. Va estudiar anglès i filosofia a la Universitat de Nou Mèxic, on va doctorar el 1972.
Professor d'anglès a la Universitat d'Iowa del Nord, creu que la cultura nord-americana es transformarà a través del descobriment de la terra i de les tradicions nadiues. Els temes principals dels seus escrits inclouen la terra, la literatura i els pobles de l'oest i el sud-oest d'Amèrica del Nord.
Es va casar amb Judy Stephenson. Van tenir tres fills: Tim, Robin i Anne Elizabeth, una actriu.

## Obres destacades

* Dreams of Quivira (1996)
* Bad Boys and Black Sheep: Fateful Tales from the West (1998)
* When Coyote Howls: A Lavaland Fable (1994)
* Hamlin Garland: The Far West (1976)
* Beyond Bounds: Cross Cultural Essays on Anglo American, Indian, and Chicano Literature (1996)
* Songs of My Hunter Heart (1992)
* First Horses: Stories of the New West (1993)
* Nueva Granada: Paul Horgan and the Southwest (1995)

## Referències

* 1 2 3 «Collection: Robert Gish Papers - Biographical Information». New Mexico Archives Online. UNM Center for Southwest Research & Special Collections. [Consulta: 19 febrer 2023].
* ↑ Sonenberg, Nina «Books in Brief: fiction» (en anglès). The New York Times, 09-06-1996. ISSN: 0362-4331.
* ↑ Garcia, Ricardo L. «Review of Beyond Bounds: Cross-Cultural Essays on Anglo, American Indian, & Chicano Literature By Robert Franklin Gish». Great Plains Quarterly, estiu 1998, pàg. 271-272. «Gish's effort to enter the disparate experi- ences of Anglo, American Indian, and Chicano writers is an admirable one, as is his endeavor to give “Buffalo Chip Lit” its proper place on the shelf of American literature.»
* ↑ Barry, Nora Baker «Beyond Bounds: Cross-Cultural Essays on Anglo, American Indian, & Chicano Literature». Melus, 24, 3, Data incorrecta, pàg. 180. DOI: 10.2307/468050.
* ↑ Wylder, Delbert E. «First Horses: Stories of the New West by Robert Franklin Gish» (en anglès). Western American Literature, 28, 4, 1994, pàg. 372–372. DOI: 10.1353/wal.1994.0072. ISSN: 1948-7142.
* ↑ Donahue, John «Review of Nueva Granada: Paul Horgan and the Southwest». Western American Literature, 31, 2, 1996, pàg. 187–189. ISSN: 0043-3462.

## Enllaços externs

* «Robert Franklin Gish, 1940-… Cherokee» (en anglès). IPL.
# 46P/Wirtanen

46P/Wirtanen és un cometa menut de període curt amb un període orbital actual de 5,4 anys. Va ser l'objectiu original d'una investigació profunda de la sonda Rosetta, planificada per l'Agència Espacial Europea, però una incapacitació per trobar-se a la finestra de llançament va dirigir a la nau Rosetta al cometa 67P/Churyumov–Gerasimenko en el seu lloc. Pertany a la família de cometes de Júpiter, els quals tenen l'afeli entre 5 i 6 ua. El seu diàmetre estimat és de 1,2 kilòmetres.

## Descobriment

46P/Wirtanen va ser descobert el 17 de gener de 1948 per l'astrònom nord-americà Carl A. Wirtanen, la placa que el contenia va ser exposada el 15 de gener durant el concurs de moviment propi estel·lar de l'observatori Lick. Degut al limitat nombre inicial d'observacions va portar més d'un any reconéixer'l com un cometa de període curt.

## Passades pel periheli

La passada pel periheli de 2013 no va ser favorable a l'assolir només magnitud 14,7. Des del 23 de gener i el 26 de setembre el cometa va tenir una elongació menor a 20º del Sol.
El 16 de desembre de 2018 el cometa passarà a 00,781 AU (1.168×10$^{11}$ km; 304,000 LD) de la Terra, i assolirà una magnitud estimada d'entre 3 i 7,5, fent d'aquesta passada la més brillant de les predites, i la més brillant aproximació pels propers 20 anys. La seua magnitud podria tindre un pic de magnitud 3 al voltant del 16 de desembre quan serà la màxima aproximació al nostre planeta.
L'aproximació tan propera de 2018 combinada amb la lluentor del cometa, proporcionarà una oportunitat d'estudiar una potencial missió aeroespacial amb ell com destí, i una campanya internacional d'observacions s'ha organitzat per aprofitar tan favorables condicions.
* Camí pel cel de 46P al larg de 2018. La seua mida mostrada és inversament proporcional a la seua distància.
* Apropament orbital de 46P al llarg de 2018, movent-se de sud cap al nord i creuant l'eclíptica a prop del punt de màxim apropament a la Terra el 16 de desembre de 2018.

## Referències

* ↑ Ulamec, S.; Espinasse, S.; Feuerbacher, B.; Hilchenbach, M.; Moura, D.; Rosenbauer, H.; Scheuerle, H.; Willnecker, R. «Rosetta Lander—Philae: Implications of an alternative mission». Acta Astronautica, 58, 8, 01-04-2006, pàg. 435–441. Bibcode: 2006AcAau..58..435U. DOI: 10.1016/j.actaastro.2005.12.009.
* 1 2 3 «Comet 46P/Wirtanen Information». [Consulta: 26 novembre 2017].
* ↑ «JPL Close-Approach Data: 46P/Wirtanen». [Consulta: 23 octubre 2014].
* ↑ «46P/Wirtanen (2018)». [Consulta: 26 novembre 2017].
* ↑ «Physics-Astronomy.org». Arxivat de l'original el 2020-11-26. [Consulta: 4 gener 2021].

## Enllaços externs

* IAU Ephemerides page for 46P
* 46P on JPL Small-Body Database Browser
* 46P/Wirtanen – Seiichi Yoshida @ aerith.net
# Francesc Boixet i Balaguer

Francesc Boixet i Balaguer (Lleida, 1626). Organista. Va ser admès com a organista de la seu de Lleida (9-IX-1572) amb un salari de 30 lliures, i nomenat per tal càrrec el 5 d'abril de 1582. El dia 2 de juny d'aquell mateix any va ser autoritzat per absentar-se durant sis mesos, substituint-lo a partir del 12 de maig de l'any següent T. Pocorull. El 27 de juny de 1605 el Cabildo el convocà, amb els músics Juan Bautista Comes i un altre de cognom Bort, perquè jutgessin la suficiència dels aspirants a MC. Va morir el 1626, oferint-li el 27 de novembre el Cabildo la vacant a Joan Albana.

## Referències

* Rodicio, C. E., López-Calo José, Ismael Fernández de la Cuesta. (2000). Diccionario de la música española e Hispanoamericana. Sociedad General de Autores y Editores. Volumen 2
* J. Mujal Elías: Lérida. Historia de la música, Lleida, Dilagro Ed, 1975
# Chillicothe (Missouri)

Chillicothe és una població dels Estats Units a l'estat de Missouri. Segons el cens del 2000 tenia 8.968 habitants.

## Demografia

Segons el cens del 2000, Chillicothe tenia 8.968 habitants, 3.608 habitatges, i 2.197 famílies. La densitat de població era de 529,4 habitants per km².
Dels 3.608 habitatges en un 28,7% hi vivien nens de menys de 18 anys, en un 47,1% hi vivien parelles casades, en un 10,4% dones solteres, i en un 39,1% no eren unitats familiars. En el 35,9% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,2% tenia menys de 18 anys, un 7,7% entre 18 i 24, un 27,1% entre 25 i 44, un 20,9% de 45 a 60 i un 21,1% 65 anys o més.
L'edat mediana era de 40 anys. Per cada 100 dones de 18 o més anys hi havia 68,4 homes.
La renda mediana per habitatge era de 30.053 $ i la renda mediana per família de 40.163 $. Els homes tenien una renda mediana de 29.070 $ mentre que les dones 19.745 $. La renda per capita de la població era de 16.172 $. Entorn del 9,6% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chillicothe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Chillicothe». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# FSL

FSL té els següents significats:
* Federació Sindicalista Llibertària, organització anarquista històrica d'Espanya
* Fluid Science Laboratory, giny de l'Agència Espacial Europea dissenyat per al Columbus orbital facility
# Lluís Ignasi Fiter i Cava

Lluís Ignasi Fiter i Cava (La Seu d'Urgell, 6 de maig de 1852 - Barcelona, 9 de novembre de 1902) fou un jesuïta i erudit, director de la congregació mariana de Barcelona que dirigí fins a la seva mort. Fou considerat el seu restaurador i impulsor.
Fou alumne dels jesuïtes de Manresa fins al 1868. Es llicencià en Dret el 1871 a la Universitat de Barcelona, amb 19 anys. De jove fou un carlí convençut i mentre estudiava va ser un dels redactors del setmanari tradicionalista manresà El Eco del Bruch.
Va començar a treballar al Registre de la Propietat de Manresa i després va exercir com a advocat a Barcelona. El 7 de maig de 1873 va ingressar a la Companyia de Jesús, on es va formar fins al 1886, passant per Saragossa (professor al Col·legi Salvador), el Monestir de Veruela (va estudiar filosofia) i Tortosa (teologia) on es va ordenar sacerdot el 31 d'agost de 1884. El 1886 fou destinat a la residència de Barcelona on s'encarregà de la congregació mariana fins a la seva mort.
És autor d'algunes obres històriques, en especial la Història i novena de Nostra Senyora de Meritxell d'Andorra (1874).

## Referències

* ↑ Charles E. O'Neill; Joaquín María Domínguez Diccionario histórico de la Compañía de Jesús: Costa Rossetti-Industrias. Universidad Pontifica Comillas, 2001, p. 1467. ISBN 978-84-8468-038-3.
* ↑ «Lluís Ignasi Fiter i Cava». Gran Enciclopèdia Catalana. Barcelona: Grup Enciclopèdia Catalana.
* 1 2 3 Manuel Revuelta González. La Compañía de Jesús en la España contemporánea (en castellà). Editorial SAL TERRAE, 1984, p. 529-559. ISBN 978-84-8468-237-0.
* ↑ O'Neill, Charles E., S.I.; Domínguez, Joaquín M., S.I.. «Fiter Cava, Luis Ignacio». A: Diccionario histórico de la Compañía de Jesús. Biográfico temático II. Universidad Pontificia Comillas, 2001, p. 1467. ISBN 84-8468-038-X.
* ↑ Masriera, Artur. Los buenos barceloneses: hombres, costumbres y anécdotas de la Barcelona ochocentista (1850-1870). Barcelona: Editorial Políglota, 1926.
* ↑ Eliseo Trenc Ballester. Els Pirineus, Catalunya i Andorra: actes del Tercer Col·loqui Internacional de l'AFC, Andorra, 2004. L'Abadia de Montserrat, 2006, p. 127–. ISBN 978-84-8415-842-4.

## Bibliografia

* Ruíz Amado, Ramón. El Padre Luis Ignacio Fiter S.I, director de la congregación mariana de Barcelona (en castellà). Barcelona: Libreria Subirana Hnos., 1903. Bib-id .b31720018.
# Uperoleia tyleri

Uperoleia tyleri és una espècie de granota de la família del miobatràquids. Aquest endemisme australià es troba des del centre-est de Nova Gal·les del Sud fins a la frontera amb Victòria i a la costa East Gippsland, al mateix estat. Tot i això la distribució és incerta, ja que és una espècie rara.
Viu en boscos secs, matollars i prats en àrees obertes i pertorbades. Se sol trobar prop de l'aigua, incloent depressions seques que s'inunden amb les pluges. Els mascles canten durant la primavera i l'estiu des del terra o des de la fullaraca a les vores de masses d'aigua. Els ous són petits i les larves aquàtiques.

## Referències

* 1 2 «Uperoleia tyleri» (en anglès). IUCN Red List. Graeme Gillespie, Murray Littlejohn, Peter Robertson, Frank Lemckert. 2004. [Consulta: 15 setembre 2014].
# Cisteller de Perijá

El cisteller de Perijá (Asthenes perijana) és una espècie d'ocell de la família dels furnàrids (Furnariidae) antany ubicat al gènere Schizoeaca.

## Descripció

* Fa 19 cm de llargària total.
* Presenta una cua llarga i punxeguda.
* El seu color és marró grisenc.

## Alimentació

Menja artròpodes i baies.

## Hàbitat

Viu en zones arbustives i praderies de clima tropical i subtropical a gran altitud.

## Distribució geogràfica

És un endemisme de la Serralada del Perijá a Colòmbia (Departament de La Guajira) i Veneçuela (Zulia).

## Estat de conservació

Hom creu que només n'hi ha entre 250 i 999 exemplars en estat silvestre. El seu hàbitat per sota dels 2.000 m d'altitud es troba amenaçat pel conreu de narcòtics, la colonització descontrolada, la ramaderia i les explotacions mineres. A més altitud, aquests problemes no són tan acusats però, tot i així, el seu hàbitat es troba ara fragmentat i en declivi degut als conreus il·legals i la desaparició dels boscos a causa dels incendis intencionals i la seua conversió en conreus de Papaver.

## Referències

* ↑ «Cisteller de Perijá». Cercaterm. TERMCAT, Centre de Terminologia. Rev. 29/04/2021(català)
* 1 2 3 BirdLife International (anglès)
* ↑ Fjeldså, J. i Krabbe, N., 1990. Birds of the high Andes. Copenhaguen: Apollo Books.
* ↑ Encyclopedia of Life (anglès)
* ↑ Hilty, S. L. i Brown, W. L., (1986). A guide to the birds of Colombia. Princeton: Princeton University Press.
* ↑ Meyer de Schauensee, R. i Phelps, W. H., (1978.) A guide to the birds of Venezuela. Princeton: Princeton University Press.
* ↑ Renjifo, L. M., Franco-Maya, A. M., Amaya-Espinel, J. D., Kattan, G. H. i López-Lanús, B., (2002). Libro rojo de aves de Colombia. Bogotà, Colòmbia: Instituto de Investigación de Recursos Biológicos Alexander von Humboldt y Ministerio del Medio Ambiente.

## Bibliografia

* Dickinson, E.C. (ed.), 2003. The Howard & Moore Complete Checklist of the Birds of the World. 3a edició. Christopher Helm, Londres: 1-1039.
* Monroe Jr., B.L. & Sibley, C.G., 1993. A World Checklist of Birds. Yale University Press, New Haven i Londres.
* Rodríguez, J. P. i Rojas-Suárez, F., (1995). Libro Rojo de la fauna Venezolana. Caracas: Provita.

## Enllaços externs

* BioLib (anglès)
* Catalogue of Life (anglès)
* The Internet Bird Collection (anglès)
# FSA

FSA té els següents significats:
* Exèrcit Lliure de Síria (del seu nom en anglès Free Syrian Army), organització armada opositora de Síria
* Federació Socialista Asturiana, federació del PSOE a Astúries
* Foro Sindical Andaluz, sindicat d'Andalusia
* Federació d'Aràbia del Sud (del seu nom en anglès Federation of South Arabia), entitat neocolonial britànica històrica situada a l'actual Iemen
* Federació d'Esports d'Altitud (del seu nom en anglès Federation for Sport at Altitude), màxima institució internacional reguladora de les curses de muntanya
* Membre de la Society of Antiquaries (de l'abreviatura en anglès de Fellow of the Society of Antiquaries), dignitat atorgada als membres de la Society of Antiquaries of London
* Food Standards Agency, agència independent del Govern del Regne Unit per a la salut pública en relació amb els aliments
* Flying Saucer Attack, grup de rock alternatiu format a Bristol (Anglaterra)
* Four Swords Adventures, videojoc de la saga The Legend of Zelda de Nintendo
# Vilanrosa

Vilanrosa és una masia situada al municipi de Riner, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 1.110.